Dikjarazzjoni Konġunta tal-Parlament Ewropew, il-Kunsill tal-Unjoni Ewropea u l-Kummissjoni Ewropea

Prijoritajiet Leġiżlattivi tal-UE għall-2022

(2021/C 514 I/01)

Matul dawn l-aħħar sentejn, l-Unjoni tagħna ffaċċjat l-effetti estensivi tal-pandemija tal-COVID-19, flimkien ma' konsegwenzi diżastrużi dejjem aktar apparenti tat-tibdil fil-klima u avvenimenti dinjija ta' tfixkil. Urejna li billi naġixxu flimkien, malajr u b'mod deċiżiv, nistgħu negħlbu sfidi determinanti bħal dawn.

Bl-għajnuna tal-baġit fit-tul tal-UE 2021-2027, ta' NextGenerationEU, u tal-Faċilità għall-Irkupru u r-Reżiljenza fil-qalba tiegħu, l-ekonomija tal-Ewropa hija mbassra li tirpilja aktar malajr milli kien mistenni fil-bidu. Dawn l-istrumenti storiċi jipprovdulna l-possibbiltà unika li noħorġu aktar b'saħħitna mill-kriżi kkawżata mill-pandemija, nagħmlu l-ekonomiji u s-soċjetajiet tagħna aktar ġusti, aktar ekoloġiċi, aktar diġitali, u noħolqu opportunitajiet u impjiegi għal Ewropa li ċ-ċittadini tagħna jridu jgħixu fiha.

Dik il-viżjoni strateġika għal Unjoni rivitalizzata u aktar reżiljenti, minquxa fl-ewwel Konklużjonijiet Konġunti li qatt kellna bejn it-tliet istituzzjonijiet tagħna dwar objettivi u prijoritajiet ta' politika għall-2020-2024 (1), ser tkompli tiggwidana. It-titjib tar-reżiljenza tal-UE, inkluż fis-saħħa u ċ-ċibersigurtà, ser ikun kruċjali biex din it-trasformazzjoni ssir realtà tanġibbli. Biex niddefendu aħjar l-interessi u l-valuri tagħha u ngħinu fit-tiswir tal-ambjent globali l-ġdid, jenħtieġ li nsaħħu l-kapaċità tal-Ewropa li taġixxi b'mod awtonomu u l-influwenza globali tagħha. Fl-interess tal-futur tal-Ewropa, jeħtieġ li nipproteġu u niddefendu l-valuri fundamentali tagħna u l-istat tad-dritt fl-Unjoni tagħna u l-Istati Membri tagħha.

It-trasformazzjoni tal-kontinent tagħna tista' sseħħ biss bil-kunsens taċ-ċittadini tagħna. Ipprovdejna mezz biex isemmgħu leħinhom permezz tal-Konferenza dwar il-Futur tal-Ewropa. Nibqgħu impenjati li nsegwu l-eżitu tal-Konferenza.

It-twettiq u l-implimentazzjoni ser isiru fokus saħansitra aktar importanti hekk kif nersqu lejn nofs it-terminu taċ-ċiklu istituzzjonali. Fl-aħħar mill-aħħar dan ser jgħin biex il-viżjoni tagħna għall-Ewropa tissarraf f'benefiċċji għall-ħajja ta' kuljum taċ-ċittadini. Din id-Dikjarazzjoni Konġunta għall-2022, li tibni fuq l-impenji u l-kisbiet tagħna tal-2021, tixhed ir-rieda komuni tagħna li nwettqu l-objettivi u l-prijoritajiet ta' politika tal-Konklużjonijiet Konġunti.

B'din id-Dikjarazzjoni Konġunta, qed nitfgħu l-aċċent fuq il-proposti leġiżlattivi ewlenin (2) li għalihom it-tliet istituzzjonijiet ser jiddedikaw l-aqwa sforzi tagħhom biex jiżguraw li jkun jista' jsir kemm jista' jkun progress qabel tmiem l-2022. Dan jikkonċerna kemm l-inizjattivi li bħalissa jinsabu f'idejn il-koleġiżlaturi, kif ukoll dawk li l-Kummissjoni Ewropea ser tressaq sal-ħarifa tal-2022.

It-tliet istituzzjonijiet jaqblu li fl-2022 jagħtu l-ogħla prijorità lill-objettivi ta' politika ewlenin li ġejjin:

Barra minn hekk, infakkru fl-impenn tagħna:

It-tliet istituzzjonijiet jimpenjaw ruħhom li jaħdmu fuq dawn il-prijoritajiet kondiviżi għall-2022 iggwidati mill-prinċipji ta' fiduċja reċiproka, rispett u spirtu kollaborattiv. Ser niżguraw ukoll implimentazzjoni u infurzar xierqa tal-leġiżlazzjoni eżistenti.

Ser naħdmu b'determinazzjoni biex liċ-ċittadini tagħna nipprovdulhom Ewropa aktar ekoloġika, aktar ġusta, aktar b'saħħitha, aktar diġitali u aktar reżiljenti: Unjoni li ma tħalli lil ħadd lura, u li tiddefendi b'mod assertiv il-valuri ewlenin tagħha kemm 'il barra mill-UE kif ukoll ġo fiha.

Bħala l-Presidenti tal-Parlament Ewropew, tal-Kunsill tal-Unjoni Ewropea u tal-Kummissjoni Ewropea, ser nimmonitorjaw mill-qrib l-implimentazzjoni f'waqtha u effiċjenti ta' din id-Dikjarazzjoni Konġunta.

Съставено в Брюксел на шестнадесети декември две хиляди двадесет и първа година.

Hecho en Bruselas, el dieciseis de diciembre de dos mil veintiuno.

V Bruselu dne šestnáctého prosince dva tisíce dvacet jedna.

Udfærdiget i Bruxelles den sekstende december to tusind og enogtyve.

Geschehen zu Brüssel am sechzehnten Dezember zweitausendeinundzwanzig.

Kahe tuhande kahekümne esimese aasta detsembrikuu kuueteistkümnendal päeval Brüsselis.

Έγινε στις Βρυξέλλες, στις δέκα έξι Δεκεμβρίου δύο χιλιάδες είκοσι ένα.

Done at Brussels on the sixteenth day of December in the year two thousand and twenty one.

Fait à Bruxelles, le seize décembre deux mille vingt et un.

Arna dhéanamh sa Bhruiséil, an séú lá déag de mhí na Nollag sa bhliain dhá mhíle fiche agus a haon.

Sastavljeno u Bruxellesu šesnaestog prosinca godine dvije tisuće dvadeset prve.

Fatto a Bruxelles, addì sedici dicembre duemilaventuno.

Briselē, divi tūkstoši divdesmit pirmā gada sešpadsmitajā decembrī.

Priimta du tūkstančiai dvidešimt pirmų metų gruodžio šešioliktą dieną Briuselyje.

Kelt Brüsszelben, a kétezer-huszonegyedik év december havának tzenhatodik napján.

Magħmul fi Brussell, fis-sittax-il jum ta’ Diċembru fis-sena elfejn u wieħed u għoxrin.

Gedaan te Brussel, zestien december tweeduizend eenentwintig.

Sporządzono w Brukseli dnia szesnastego grudnia roku dwa tysiące dwudziestego pierwszego.

Feito em Bruxelas, em dezasseis de dezembro de dois mil e vinte e um.

Întocmit la Bruxelles la șaisprezece decembrie două mii douăzeci și unu.

V Bruseli šestnásteho decembra dvetisícdvadsaťjeden.

V Bruslju, šestnajstega decembra dva tisoč enaindvajset.

Tehty Brysselissä kuudentenatoista päivänä joulukuuta vuonna kaksituhattakaksikymmentäyksi.

Som skedde i Bryssel den sextonde december år tjugohundratjugoett.